|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Schválením nariadenia vlády Slovenskej republiky, ktorým sa vyhlasuje chránený areál Temešská skala, budú ovplyvnení predovšetkým vlastníci a užívatelia pozemkov v chránenom areáli (CHA) Temešská skala, na ktorých dôjde k obmedzeniu bežného obhospodarovania v zmysle § 61 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“).  V navrhovanej zóne A  CHA Temešská skala s rozlohou približne 58 ha sa už v súčasnosti uplatňuje bezzásahový režim. Vyhlásením CHA Temešská skala sa stupeň ochrany ani bezzásahový režim nemení v porovnaní so súčasným stavom. V zóne C CHA Temešská skala s rozlohou približne 28 hektárov môže dôjsť k obmedzeniu bežného obhospodarovania lesných biotopov, kde je pre zachovanie alebo zlepšenie priaznivého stavu biotopov vhodné využívať prirodzenú obnovu porastov a jemnejšie obnovné prvky a postupy. Náklady za obmedzenie bežného obhospodarovania sa odhadujú vo výške 82 EUR/ha za rok v závislosti od reálnych obmedzení. Uvedená suma je orientačná.  Vlastníci alebo užívatelia dotknutých pozemkov môžu požiadať o náhradu za obmedzenie bežného obhospodarovania v zmysle § 61 zákona.  Na nelesných plochách s pokročilou sukcesiou je potrebné zabezpečiť odstraňovanie náletových drevín, ktoré zabezpečí Štátna ochrana prírody Slovenskej republiky a následne bude starostlivosť zabezpečovaná zo strany užívateľa pozemkov kosením alebo pastvou ako bežné obhospodarovanie pozemkov.  **Pozitívne vplyvy** budú v prípade, že sa vlastníci a užívatelia pozemkov, na ktorých dochádza k obmedzeniu bežného obhospodarovania budú uchádzať o náhradu za obmedzenie bežného obhospodarovania a táto im bude priznaná (je nárokovateľná), t. j. v plnej miere bude nahradené vzniknuté obmedzenie. V CHA Temešská skala existuje predpoklad podpory hospodárenia z Európskeho poľnohospodárskeho fondu pre rozvoj vidieka alebo zo zdrojov Európskeho poľnohospodárskeho záručného fondu. Zoznam parciel, ktoré môžu byť predmetom podpory z týchto zdrojov, je uvedený v projekte ochrany CHA Temešská skala.  **Negatívne vplyvy** môžu nastať v prípade, ak vlastníci a užívatelia pozemkov nepožiadajú o náhradu za obmedzenie bežného obhospodarovania v zmysle § 61 zákona. V takomto prípade dôjde len k obmedzeniu ich podnikateľských aktivít bez následnej kompenzácie.  Spôsob a výška náhrady za obmedzenie bežného obhospodarovania budú dohodnuté s vlastníkmi, resp. užívateľmi pozemkov. V prípade zabezpečenia opatrení na území vymedzeného ekologicko-funkčného priestoru – EFP2 (časť CHA Temešská skala s výskytom lesných biotopov, kde je potrebné jemnejšie hospodárenie) zvýšené náklady predstavujú sumu 1 990 EUR/rok, riešené formou zmluvnej starostlivosti podľa § 61d zákona, prípadne je možné využiť aj ďalšie formy náhrady za obmedzenie bežného obhospodarovania podľa § 61 zákona v prípade neštátnych vlastníkov. Na štátnych pozemkoch je možné uplatniť si finančnú náhradu v zmysle § 61e. |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Zámer vyhlásiť CHA Temešská skala bol oznámený dňa 21. júna 2018 Okresným úradom Trenčín dotknutým subjektom v zmysle § 50 zákona. Obce Čavoj a Temeš o zámere informovali verejnosť vo svojich územných obvodoch. Pripomienky k zámeru uplatnil len Obvodný banský úrad Prievidza a boli vyhodnotené ako neopodstatnené. Verejnosť bola o príprave návrhu nariadenia vlády Slovenskej republiky, ktorým sa vyhlasuje chránený areál Temešská skala, informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2020/254), kde verejnosť v lehote neuplatnila pripomienky. |
| **3.3 Náklady regulácie** - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Zvýšené náklady subjektov obhospodarujúce pozemky na časti PR Záhradská sú uvedené vyššie v časti 3.1, nejde však o zvýšené poplatky, odvody, dane, či clá. Na zabezpečenie priaznivého stavu predmetov ochrany CHA Temešská skala je potrebné usmernené hospodárenie v lesných biotopoch. Zvýšené finančné náklady vlastníkov/užívateľov pozemkov budú riešené formou zmluvnej starostlivosti. Celková predpokladaná výška finančných prostriedkov potrebných na zabezpečenie zmluvnej starostlivosti predstavuje sumu 1 990 EUR ročne pre územie CHA Temešská skala. Nateraz nie je možné určiť aké budú priame finančné náklady pre jeden subjekt. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Pri uplatnení zmluvnej starostlivosti predpokladáme jednorazové náklady do 10 EUR pre každý subjekt, ktorý sa bude uchádzať o náhradu za obmedzenie bežného obhospodarovania formou zmluvnej starostlivosti. Administratívne náklady predstavujú len náklady na kancelárske potreby a poštovné, nakoľko tieto zmluvy sa nezapisujú do katastra nehnuteľností ale zverejňujú sa v Centrálnom registri zmlúv. Nateraz nie je možné určiť koľko subjektov sa bude uchádzať o náhradu za obmedzenie bežného obhospodarovania. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *-* | *1 990* | | *Nepriame finančné náklady* | *0* | *0* | | *Administratívne náklady* | *10* | *-* | | ***Celkové náklady regulácie*** | ***10*** | ***1 990*** | |
| **3.4 Konkurencieschopnosť a správanie sa podnikov na trhu** - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| ***X*** |
| **3.5 Inovácie** - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| ***X*** |